TACC เจ้าของ “รีลัคคุมะ” ปัดเอี่ยวปมล่อซื้อกระทงลิขสิทธิ์ เร่งฝ่ายกฎหมายหาตัวผู้แอบอ้าง!
TACC เจ้าของ “รีลัคคุมะ” ปัดเอี่ยวปมล่อซื้อกระทงลิขสิทธิ์ เร่งปรึกษาทนายหาตัวผู้แอบอ้าง!
TACC เจ้าของ “รีลัคคุมะ” ปัดเอี่ยวปมล่อซื้อกระทงลิขสิทธิ์ เร่งปรึกษาทนายหาตัวผู้แอบอ้าง!
5 พ.ย. 2562

สืบเนื่องจากกรณีนักเรียนหญิงอายุ 15 ปี รับทำกระทงลายการ์ตูน และถูกจับกุมข้อหาละเมิดลิขสิทธิ์ด้วยการล่อซื้อ เรียกค่าปรับเป็นค่าลิขสิทธิ์ 50,000 บาท ซึ่งเป็นประเด็นที่ถูกตั้งข้อสังเกตและวิพากษ์วิจารณ์กันในวงกว้างถึงความไม่โปร่งใสจากการล่อซื้อ
ล่าสุด ในเว็บไซต์ของบริษัท ที.เอ.ซี.คอนซูเมอร์ จำกัด (มหาชน) หรือ TACC ในฐานะตัวแทนลิขสิทธิ์ของบริษัท San-X ประเทศญี่ปุ่นตั้งแต่ปี 2560 โดยครอบคลุมประเทศต่างๆ ดังนี้ ไทย สิงคโปร์ มาเลเซีย กัมพูชา เมียนมาร์ ลาว และเวียดนาม ซึ่งเป็นเจ้าของลิขสิทธิ์รีลัคคุมะ (Rilakkuma) ได้ชี้แจงว่า บริษัทไม่ได้มอบหมายให้ผู้ใดทำการจับลิขสิทธิ์ผิดกฎหมายแต่อย่างใดตามข่าวที่ก่อให้เกิดความเข้าใจผิด
โดยขณะนี้ทางบริษัทได้ทำการปรึกษาฝ่ายกฎหมายและมอบหมายให้ทนายความดำเนินการสืบหาความจริงในกรณีที่เกิดขึ้น เพื่อจะได้ปฏิบัติอย่างถูกต้องและเป็นธรรมกับทุกฝ่าย ทั้งนี้บริษัทยืนยันว่า เรามุ่งมั่นในการดำเนินธุรกิจอย่างถูกต้อง เป็นธรรม โปร่งใส และยึดหลักการกำกับดูแลกิจการที่ดี โดยคำนึงถึงประโยชน์ของผู้มีส่วนได้เสียทุกฝ่ายเป็นสำคัญเพื่อให้เกิดความยั่งยืนในการดำเนิตนธุรกิจในอนาคต